Diari Oficial de la Generalitat Valenciana


Sumari del DOGV 9277, del 14-02-2022 (2022/1037)

RESOLUCIÓ de 8 de febrer de 2022, de la Direcció General de l'IVACE, per la qual s'acorda modificar els terminis d'execució, validesa de justificants de despesa i pagament i de justificació dels projectes aprovats en el marc de la Resolució de 4 de febrer de 2021, del president de l'IVACE, per la qual es convoquen subvencions a empreses per a projectes d'R+D i d'innovació per a l'exercici 2021, amb cofinançament de la UE a través del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1037


Data del document
:   08-02-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de febrer de 2022, de la Direcció General de l'IVACE, per la qual s'acorda modificar els terminis d'execució, validesa de justificants de despesa i pagament i de justificació dels projectes aprovats en el marc de la Resolució de 4 de febrer de 2021, del president de l'IVACE, per la qual es convoquen subvencions a empreses per a projectes d'R+D i d'innovació per a l'exercici 2021, amb cofinançament de la UE a través del Fons Europeu de Desenvolupament Regional. [2022/1037]  
  
  
Per Resolució de 4 de febrer de 2021, del president de l'Institut Valencià de Competitivitat Empresarial (IVACE), es van convocar subvencions a empreses per a projectes d'R+D i d'innovació per a l'exercici 2021, amb cofinançament de la Unió Europea a través del Fons Europeu de Desenvolupament Regional. (DOGV 9017, 10.02.2021). L'article 4.3. de la dita convocatòria, Terminis d'execució, justificació i de validesa de justificants de despesa i pagament, estableix que:  
«a) Per a les ajudes concedides en el marc de PIDI-CV i de PIDCOP-CV:  
- El projecte haurà de desenvolupar-se dins del període comprés entre la data de sol·licitud i el 30 de juny de 2022, i s'entendrà que s'ha iniciat quan s'haja produït el primer compromís de despesa ferma i irreversible.  
- Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
- Només s'admetran els pagaments efectuats amb posterioritat a la data de sol·licitud i fins a la data de justificació del projecte.  
- La justificació de l'execució del projecte haurà de presentar-se amb data límit 4 d'octubre de 2022.  
b) Per a les ajudes concedides en el marc d'INNOVA-CV:  
- El projecte haurà de desenvolupar-se dins del període comprés entre l'1 de gener de 2021 i el 30 de juny de 2022, i s'entendrà que s'ha iniciat quan s'haja produït el primer compromís de despesa ferma i irreversible.  
- Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
- S'admetran els pagaments efectuats amb posterioritat a l'1 de gener de 2021 i fins a la data de justificació del projecte.  
- La justificació de l'execució del projecte haurà de presentar-se amb data límit 6 d'octubre de 2022.»  
L'Àrea d'Empreses i Associacions de l'IVACE, en data 3 de febrer de 2022, ha informat que després de la concessió de les ajudes dels programes PIDI-CV, PIDCOP-CV i INNOVA-CV, han tingut lloc sol·licituds d'ampliació dels terminis d'execució per diversos motius: retard en la data de concessió prevista pels beneficiaris, restriccions per al desenvolupament dels projectes derivades de la covid, o a conseqüència de les dificultats d'aprovisionament de determinats components procedents, fonamentalment, d'Extrem Orient. En conseqüència, es proposa l'ampliació dels terminis d'execució i justificació.  
  
En virtut de tot això, i de conformitat amb el que es disposa en la disposició final primera, «Desenvolupament i execució de la resolució de convocatòria per la qual es delega en la persona titular de la Direcció General de l'IVACE la facultat de dictar les resolucions necessàries per al desenvolupament, eficàcia i execució de la present convocatòria», resolc:  
  
Modificar l'article 4.3 de la Resolució de 4 de febrer de 2021, del president de l'Institut Valencià de Competitivitat Empresarial (IVACE), per la qual es van convocar subvencions a empreses per a projectes d'R+D i d'innovació per a l'exercici 2021, amb cofinançament de la Unió Europea a través del Fons Europeu de Desenvolupament Regional (DOGV 9017, 10.02.2021), quant als terminis i les dates límit d'execució de projectes, de validesa de justificants de despesa i pagament, i de justificació previstes, i així quedarà redactat:  
  
«3. Terminis d'execució, justificació i de validesa de justificants de despesa i pagament.  
a) Per a les ajudes concedides en el marc de PIDI-CV i de PIDCOP-CV:  
- El projecte haurà de desenvolupar-se dins del període comprés entre la data de sol·licitud i el 31 de desembre de 2022, i s'entendrà que s'ha iniciat quan s'haja produït el primer compromís de despesa ferma i irreversible.  
- Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
- Només s'admetran els pagaments efectuats amb posterioritat a la data de sol·licitud i fins a la data de justificació del projecte.  
- La justificació de l'execució del projecte haurà de presentar-se amb data límit 7 de febrer de 2023.  
b) Per a les ajudes concedides en el marc d'INNOVA-CV:  
- El projecte haurà de desenvolupar-se dins del període comprés entre l'1 de gener de 2021 i el 31 de desembre de 2022, i s'entendrà que s'ha iniciat quan s'haja produït el primer compromís de despesa ferma i irreversible.  
- Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
- S'admetran els pagaments fets amb posterioritat a l'1 de gener de 2021 i fins a la data de justificació del projecte.  
- La justificació de l'execució del projecte haurà de presentar-se amb data límit 8 de febrer de 2023.»  
  
Contra la present resolució, no podrà interposar-se cap recurs, de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València, 8 de febrer de 2022.- La directora general de l'IVACE: Júlia Company Sanus.